# name
Les finances de les institucions públiques en un període de crisi; una aproximació als municipis catalans del segle XVII en perspectiva europea

# metadata.dc.description[].value
Màster Oficial d'Història Econòmica, Facultat d'Economia i Empresa, Universitat de Barcelona, Curs: 2013-2014, Tutor: Lluís Castañeda Peirón

# metadata.dc.description.abstract[].value
Aquest treball pretén ser una aproximació a les finances dels municipis catalans en el context de la crisi general del segle XVII. Ho fem partint dels exemples de les ciutats de Barcelona i Lleida, però tenint present altres ciutats europees com Amsterdam i Londres.
El segle XVII va ser per la majoria dels municipis europeus un període d'endeutament creixent on no es donà resposta als problemes financers provocats per una despesa descontrolada de les monarquies o dels municipis i on les transformacions del sector financer podien ser claus. Veurem com aquests problemes queden reflectits en els casos de Lleida i Barcelona, on es posarà de manifest que per unes limitacions polítiques, socials i econòmiques no arribaren les innovacions de la Revolució Financera que durant aquest segle van facilitar fer un salt endavant a municipis com Amsterdam i Londres en la seva capacitat de gestionar les seves finances en un context de crisi.
Finalment, presentem un recull de fonts documentals i una proposta d'investigació que ens pot servir per conèixer a fons les dinàmiques financeres de Lleida i Barcelona per poder contribuir a la realització d'una comparativa europea de les finances públiques.

# metadata.dc.title[].value
Les finances de les institucions públiques en un període de crisi; una aproximació als municipis catalans del segle XVII en perspectiva europea